cyanic-selkie/wikianc huggingface dataset:
Imphal
Imphal er ein by og delstatshovudstad i Manipur nordaust i India. Byen ligg 750 meter over havet, og har rundt 265 000 innbyggjarar. Han blei okkupert av japanske styrkar under andre verdskrigen, og blei teken tilbake av britiske styrkar i 1944. I sentrum ligg mellom anna ruinane til Kangla-slottet, setet til den tidlegare kongen av Manipur.
Solumsmoen kapell
Solumsnoen kapell er ei langkyrkje i Sigdal kommune i Viken fylke. Bygget vart oppført som bedehus i 1893, og i 1906 vart det bygd om etter teikningar av Hans Horn og innvigd som kapell den 3. august. Kapellet er sidan restaurert i 1973–74.
Langnabbane
Langnabbane eller Wilkinson Peaks er ei gruppe fjelltoppar i Napier Mountains 8 km søraust for Mount Griffiths og 8 km nordaust for Mount Elkins i Enderby Land.
Oppdaging og namngjeving
Langnabbane vart kartlagde av norske kartografar frå flyfoto tekne av Lars Christensen-ekspedisjonen i 1936–37 og fekk dette namnet av dei. Dei vart vitja i 1961 av eit sledelag frå ANARE (Australian National Antarctic Research Expeditions) og fekk det nye namnet av Australian Antarctic Names and Medals Committee (ANCA) etter B.G. Wilkinson, som var assisterande dieselmekanikar ved Mawson Station i 1961.
Kjelder
''
Israelittar
Israelittar var ei hebraisktalande folkegruppe som levde i Israels land under Kongetida (1000-talet f.Kr. til 600-talet f.Kr.).
Opphavleg viste omgrepet til etterkomarar av patriarken Jakob, som seinare fekk namnet Israel (1. Mosebok 32, 27-28). Etter at kong Salomo døydde, då riket blei delt i to, blei nemninga brukt om innbyggjarane av Nordriket, Israel.
Då Nordriket gjekk under i 722 f.Kr., og store delar av innbyggjarane blei fordrivne, blei det innbyggjarane i Juda rike som prega historia framover. Judear (jøde) blei derfor ei vanleg nemning for alle jødar.
I jødisk liturgisk samanheng er israelitt ein fellesnemning på alle jødar som ikkje er levittar eller prestar (kohen), og som derfor ikkje er omfatta av  restriksjonane og dei særskilde oppgåvene som berre gjeld for medlemmer av desse to gruppene.
I moderne forsking bruker ein derimot nemningane israelittar og israelittisk når det dreier seg om tida før eksilet i Babylon (586–538 f.Kr.), og jødedom og jødar når ein snakkar om tida etterpå.
Nemninga israelitt blei teken opp igjen i Vest-Europa og Norden på 1800-talet på grunn av det nedsetjande meiningsinnhaldet omverdena ofte tilla ordet jøde. På 1900-talet er jøde igjen blitt den vanlege nemninga blant jødar, men ordet israelitt finst også som konfesjonell nemning, særleg i Frankrike.
Innbyggjarane i den moderne staten Israel blir omtala som israelarar. Denne nemninga markerer statsborgarskap og ikkje religion eller etnisitet, og det finst fleire israelarar som ikkje er jødar.
Östra Vemmerlöv
Östra Vemmerlöv er ein tettstad i Simrishamns kommun, på folkemunne òg kalla Gyllebo.
Han ligg ca. 9 km nordvest for Simrishamn. Gyllebo slott ligg ved Gyllebosjön like nord for sjølve staden og har sine røter i veldig tidleg mellomalder. Fotballspelaren Christoffer Andersson bur i Östra Vemmerlöv.
Östra Sönnarslöv
Östra Sönnarslöv er ein tettstad i Kristianstads kommun i Skåne län i Sverige. I 2010 hadde tettstaden 294 innbyggjarar.
Östra Sönnarslöv ligg ved foten av Linderödsåsen, og bygda har eit særs variert og kupert terreng. Östra Sönnarslöv er høgst truleg eit særs gamalt busetnadsnamn. Löv-namna er sjeldne i Sverige, og har opphavet sitt i det danske «lev», som tyder etterleivning, eit arvegods frå ein person. «Sönnarslöv» tyder altså at nokon med namnet Sonner eller Sender ein gong fekk området i arv, truleg før kristendomen kom til Skåne.
Området er rikt på fornminne frå bronsealderen og vikingtida.
Herrelaget til fotballklubben Östra Sönnarslövs IF spelar i 7. divisjon (avd. NÖ Skåne).
Spike Edney
Philip 'Spike' Edney er ein engelsk musikar som sidan tidleg i 1970-åra har spelt med mange band. Han er mest kjend for tida han spelte med Queen frå 1984. Han var uoffisielt rekna som det femte medlemmet av Queen på grunn av dei mange konsertane han spelte med dei. Tidlegare i karrieren hadde han spelt og turnert med The Tymes og Ben E. King, og spelte klaverinstrument, bass, gitar og trombone. Seinare i 1970-åra vart han musikalsk leiar for Edwin Starr og tidleg i 1980-åra arbeidde han med Duran Duran, the Boomtown Rats, Dexys Midnight Runners, Bucks Fizz, Haircut One Hundred og The Rolling Stones. Han spelte òg på comeback-turneen til Peter Green.
I tillegg til Queen, spelte han i soloprosjektet til Roger Taylor, The Cross i tillegg til bandet til Brian May i 1993 og 1998.
Edney danna SAS Band (Spike's All Stars) i 1994.
Utvald diskografi
Album
Videoar:
Taygete Cone
Taygete Cone er ein utdøydd vulkan nordaust for Alcyone Cone nord i The Pleiades i Victoria Land. Det vart namngjeve av New Zealand Antarctic Place-Names Committee (NZ-APC) etter Taygete (Taygeta), ei av stjernene i Pleiadane.
Euxenitt
Euxenitt er eit mineral som er ganske utbreidd på norske granittpegmatittgangar, særleg på Sørlandet. Det er brunt til svart, har sterk glans og er tungt. Mineralet er radioaktivt og opptrer i metamikt tilstand. Den kjemiske formelen kan forenkla skrivast AB2O6, der A står for lantanoid, kalsium, jarn, uran, thorium osb., og B står for niob, tantal og titan. Sidan yttrium er det mest framtredande av A-grunnstoffa, skal mineralet no heite euxenitt-(Y). Det titanrike endeleddet kallast polykras-(Y).
Eit nært nærskyldt mineral er aeschynitt. Både euxenitt og aeschynitt har rombisk symmetri, men med ulik krystallutvikling. Dei fleste av desse minerala er skildra første gongen frå norske førekomstar (euxenitt 1840, polykras 1844, blomstrandin eller aeschynitt-(Y) 1906).
Laurentius
Laurentius er eit mannsnamn med  latinsk opphav, og tyder (mann) 'frå Laurentum '.
I Noreg er kortforma Laurits ei vanleg form av namnet. Andre avleidde former er Lorents, Lavrans, Lawrence, Laurent og Lorenzo.
Kjelder
Laurentius ローレンツ
Alejandro Fuentes
Alejandro Javiero Fuentes, kjend som Alejandro Fuentes, er ein norsk-chilensk musikar og låtskrivar frå Kristiansand. Han deltok i TV 2 sin talentkonkurranse Idol i 2005, der han ende på ein tredjeplass bak Tone Damli og vinnaren Jorun Stiansen. Etter Idol gav han ut albumet Diamonds or Pearls som låg 17 veker på VG-lista i 2005 og 2006. Oppfølgjaralbumet Tomorrow Only Knows låg 12 uker på VG-lista i 2007.
Karriere
Fuentes vart fødd i Chile, men er oppvaksen og busett i Kristiansand.
Alejandro Fuentes var ukjent for dei fleste nordmenn før 2005, då han deltok i Idol. Her framførte han mellom anna ein versjon av Sail Away av David Gray. Jorun Stiansen vann Idol dette året, men Alejandro hamna på ein tredjeplass og fekk skaffa platekontrakt. Allereie same året debuterte han med albumet Diamonds or Pearls og det selde over 60.000 eksemplar. Med på plata var også Sail Away. Denne, og songen Stars var gjeve ut på singel.
I 2006 vart Fuentes kjend saman med Kurt Nilsen, Askil Holm og Espen Lind, og dei vart kalla «dei nye gitarkameratane», sjølv om gruppa ikkje kalla seg dette sjølve. Dei gav ut cd-en Hallelujah Live, der dei framførte coverversjonar av kjende songar. Mest kjende vart dei for singelen Hallelujah, opphavleg skriven av Leonard Cohen. Denne vart kåra til Årets hit under Spellemannprisen 2006. I 2009 gav kvartetten ut oppfylgjaren Hallelujah Live 2
I 2007 gav han ut si neste soloplate, Tomorrow Only Knows, som selde over 25.000 eksemplar. Songen Tomorrow Only Knows var også gjeve ut på singel. I 2010 gav Fuentes ut singelen Stop Beggin' Me. Eit tredje soloalbum var venta av Fuentes hausten 2011, men det er ikkje utgjeve enno, og tittelen er heller ikkje offentleggjort.
Laholm
Laholm er ein svensk by og centralort i Laholm kommun i Hallands län i landskapet Halland. I 2014 hadde byen 6,371 innbyggjarar.
Laholm ligg ved utløpet til elva Lagan i Laholmsbukten. Han er den minste og eldste byen i Halland. Laholm fekk bystatus på 1200-talet.
Evaporitt
Dei første minerala som byrjar å bli felt ved fordamping av sjøvatn er karbonat som kalsitt. Ved vidare fordamping får ein avsetning av gips og til slutt avsetning av salt og sulfat som halitt, anhydritt, sylvitt osb. Det er påvist over 70 ulike mineral i evaporittiske avsetningar, men berre nokre få reknast som bergartsdannande.
Dei fleste evaporittane er danna i avsnørte havområde i tider med tørt og varmt klima, vanleg i einskilde avleiringar frå permtida. Dei kan òg dannast i djuphavet, spesielt i samband med platetektonikk. Den spesielle eigenskapen til evaporittane (tette, plastiske og lette) gjer at dei kan danne diapirar (saltdomar). Dette har stor tyding for danninga av gass- og oljefelt, ikkje minst i Nordsjøen.
Laurits
Laurits eller Lauritz er ei kortform av  det latinske namnet  Laurentius, og tyder (mann) 'frå Laurentum '.
Pogon
Pogon (gresk Πωγώνι, Pogóni) er ein tidlegare landkommune i regionen Gjirokastër i Albania. Etter ei admininistrasjonsreform i 2014 inngår han som ei kommunaleining i kommunen Dropull.
Laurits
Laurits har i Noreg namnedag 15. januar.
Pogon
Ved folketeljinga i 2011 hadde den dåverande landkommunen Pogon 432 innbyggjarar.
Tidlegare administrativ inndeling
Fram til år 2000 var Pogon ein del av distriktet Gjirokastër. Den dåverande landkommunen omfatta busetnadene:
Laurits
Bruken av namnet i Noreg
Namnet var mykje bruka ved førre hundreårsskifte, men bruke nav namnet har gått jamnt attende.
Stortingsbygningen
Stortingsbygningen ligg på Karl Johans gate i Oslo, i området som vert avgrensa av Karl Johans gate, Akersgata og Wessels plass. Bygningen er teikna av arkitekt Emil Victor Langlet og innvigd 5. mars 1866, og har frå då av vore hovudsete for Stortinget, Noregs nasjonalforsamling. Byggjearbeidet hadde teke nærare fem og eit halvt år.
Historie
Frå 1814 og fram til 1854 heldt Stortinget til i lokala til Oslo katedralskole på hjørnet av Prinsens gate og Dronningens gate i Oslo. Staten tok etter kvart over heile bygningen medan ein venta på eit spesiallaga stortingsbygg. Frå 1854 til 1866 blei stortingsmøta haldne i Gamle festsal på Universitetet i Oslo. Den første stortingssalen blei flytta til Norsk Folkemuseum i 1914 medan bygningen blei riven for å gje plass til Hovudpostkontoret. Planane om ein permanent stortingsbygning var stadig framme til drøfting, med mange ulike framlegg om val av tomt. I 1839 laga arkitekten Hans Linstow eit som plasserte stortingsbygget ved den nylaga Slotsveien, i dag Karl Johans gate, rett ovanfor Universitetsbygningane. Men planane blei sette til side for mange andre offentlege byggeoppgåver, som Slottet og universitetet.
I 1847 tok ein stortingskomité opp byggesaka igjen. Arkitekt Heinrich E. Schirmer fekk i oppdrag å laga eit utkast i nygotisk stil på tomta til Rådmannsgården, Rådhusgata 19, men også dette blei lagt vekk etter mykje diskusjon.
I 1855 kjøpte regjeringa den noverande tomta med samtykke frå Stortinget. Same året blei det lyst ut ein arkitektkonkurranse og det kom inn fem forslag. To år seinare blei utkastet til ein bygning i nygotisk stil, utarbeidd av Heinrich E. Schirmer og Wilhelm von Hanno, utropt til vinnar. Men medan dette utkastet blei drøfta, kom arkitekten Emil Victor Langlet tilbake frå Italia med eit utkast han ikkje hadde rokke å levera innan fristen. Dette utkastet vekte merksemd og fekk mange tilhengjarar.
Under stortingshandsaminga av byggesaka fekk vinnarutkastet frå Schirmer og von Hanno mykje kritikk. Andre var redde for at Langlet var for uerfaren til å stå for prosjektet. Difor blei det tinga eit tredje utkast frå den kjente danske arkitekten Chr. Hansen. Departementet såg på dette utkastet som det beste, men i 1859 valde Stortinget til slutt utkastet til Langlet med 59 mot 47 røyster. Forkjemparar for dette utkastet hadde mellom andre vore Anton Martin Schweigaard, Johan Sverdrup, Ole Gabriel Ueland og Bjørnstjerne Bjørnson.
Grunnsteinen blei lagt ned under ein høgtideleg seremoni 10. oktober 1861; 10. oktober 1814 hadde Kristian Fredrik av Noreg formelt sagt frå seg den norske trona og det var orsaka til val av dato.
Ombygging på 1950-talet
Stortingsbygningen gjekk gjennom omfattande ombyggingar i åra 1951–1959 under arkitekt Nils Holter. Stortingssalen blei utvida for å gje plass til fleire stortingsrepresentantar i samsvar med at talet på representantar vart auka, og bygningen fekk eit kontortilbygg på fire etasjar mot Akersgata. Nils Holter fekk Houens fonds diplom i 1961 for ombygginga.
Stortinget har òg fått fleire kontorlokale seinare i bygningar sør og aust for Wessels plass attmed Stortingsbygningen i sør, med tilkomst til desse bygningane frå Stortingsbygningen gjennom gangtunnelar under Wessels plass. For bilane til stortingsrepresentantane er det blitt bygd ein underjordisk garasje under Løvebakken og Eidsvolls plass framfor Stortingsbygningen, med innkjørsle frå den vesle Prestegata, ei sidegate til Rosenkrantz' gate.
Innreiing
Stortingssalen er det viktigaste rommet på tinget. Salen er halvsirkelforma, og stortingsrepresentantane har kvart sitt sete ordna i halvsirkelforma rader i vifteform, med presidentplassen, talestolen og dei tre referentstolane i sentrum. Stortingsfolka sit fylkesvis etter alfabetet, og innbyrdes ordna etter røystetala. På fondveggen bak stortingspresidenten og talestolen heng det norske riksvåpenet og måleriet Eidsvold 1814 av Oscar Wergeland. Salen er dekorert i raudt og gull. I salen er det elles ein presselosje, det vil seie plassar for journalistar, og elles eit publikumsgalleri der folk flest kan kome for å høyre på ordskifta og fylgje med i stortingsrepresentantane sine røystingar over framlegga til vedtak.
Lagtingssalen er ein mindre og noko enklare dekorert halvsirkelforma sal i same stilen som stortingssalen. Hovudfargen her er grøn. Rommet ligg på baksida av det opphavlege stortingsbygget. Etter ombygginga av stortingsbygget på 1950-talet, då bygget vart utvida med eit kontorbygg langs Akergata, på tvers av det opphavlege stortingsbygget, er det no utsyn frå lagtingssalen til dette kontorbygget i staden for mot gata. Etter at ordninga med å dele inn Stortinget i eit Odelsting og eit Lagting vart oppheva, har lagtingssalen missa si opphavlege funksjon som formelt møtelokale og take i bruk til andre føremål.
Møblementet i stortings- og lagtingssalen er teikna av arkitekten for Stortingsbygningen, Emil Langlet.
Sentralhallen eller Vandrehallen ligg mellom dei to salane, og blir ofte nytta til presseintervju med stortingsfolk. Dette rommet var tidlegare ein open bakgard.
Historisk sal har bogekvelving og inneheld portrett av 142 stortingspresidentar frå 1814 til 1940. Her er utplassert montrar med materiale frå viktige år i stortingshistoria; 1814, 1884, 1905 og 1940.
Eidsvollsgalleriet er blitt pussa opp og omdekorert i 1959 og 1991, og blir kalla det vakraste rommet på tinget. Det er pryda med portrett av atten menn frå Eidsvollsforsamlinga og fire viktige seinare politikarar: Johan Sverdrup, Carl Berner, Christian Michelsen og Gunnar Knudsen. Tolv byster av tidlegare stortingsrepresentantar er òg plasserte her.
Stortinget inneheld òg ei rekke kunstverk, både eigne og utlånte frå Nasjonalgalleriet. I alt finst det over 600 slike i bygget. Rundt 3 000 bilde av folkevalde heng òg på veggane.
Natalja Sjikolenko
Natalja Ivanovna Sjikolenko er ein tidlegare spydkastar, fødd i Andijon i Usbekistan, som representerte Sovjetunionen og seinare Kviterussland. Ho vart verdsmeister i 1995, etter å ha vunne OL-sølv i 1992 og VM-bronse i 1993.
Aktiv
Sjikolenko utmerkte seg fyrste gongen då ho vann spydtevlinga ved Goodwill-leikane 1990 i Seattle med eit kast på 61,62 m. To år seinare kasta ho 68,34 m og tok sølvmedaljen i spyd under sommarleikane i Barcelona, slått i siste omgangen med fattige åtte centimeter av vinnaren, tyske Silke Renk. I 1993 fekk Sjikolenko bronsemedaljen då VM 1993 fann stad i Stuttgart, med 65,64 m hamna ho 16 cm bak sølvvinnar Karen Forkel og ein knapp halvmeter framom systera Tatjana Sjikolenko på fjerdeplass, norske Trine Hattestad vann tevlinga.
Nicoleta Grasu
Nicoleta Grasu, fødd Grădinaru, er ein rumensk tidlegare diskoskastar. Ho vann VM-sølv i øvinga i 2001 og EM-sølv i 2010, dessutan tok ho tre VM-bronsar og to EM-bronsar i tida 1998-2009.
Aktiv
Grasu vart nummer fire i diskostevlinga under EM 1994 i Helsinki, 70 cm bakom den norske bronsevinnaren Mette Bergmann. I den neste europameisterskapen, i Budapest i 1998, kneip Grasu sjølv bronsemedaljen, 2 små centimeter føre Ellina Zvereva frå Kviterussland. Også ved VM 1999 i Sevilla lukkast Grasu vinne bronsen. I 2001 tok Grasu sølvmedaljen i VM i Edmonton, einast Ellina Zvereva kasta lengre.
Natalja Sjikolenko
Aktiv
Sjikolenko vart sovjetmeister i spydkast 1990-92 og kviterussisk meister 1993.
Nicoleta Grasu
Aktiv
Etter femteplass i både Sommar-OL 2004 og Friidretts-VM 2005, heldt Grasu fram å sanke medaljar i sesongane frå 2006 til 2010. Han sikra seg såleis bronsen i diskosøvinga både i EM 2006, VM 2007 og VM 2009. Siste internasjonale medaljen, ein sølvmedalje, tok ho i Barcelona-EM 2010. I den katalanske storbyen møtte ho si overkvinne i slovenske Sandra Perković, utøvaren som dominerte øvinga på 2010-talet.
Nicoleta Grasu sitt personbeste på 68,80 meter oppnådde ho i Poiana Brasov 7. august 1999. Også ektemannen Costel Grasu hevda seg i verdstoppen i diskoskasting, med fjerdeplass i Sommar-OL 1992 og VM i friidrett 1993 som sine fremste prestasjonar.
Gefrorene-Wand-Spitze
Gefrorene-Wand-Spitze er eit 3 288 meter over havet høgt fjell i Zillertalalpane, i forbundslandet Tirol i Austerrike. Fjellet, som er ein del av den såkalla Tuxerkammen, består av to toppar. Nordtoppen er den høgste med sine 3 288 moh, medan sørtoppen av fjellet når opp i 3 270 meter over havet. Dei to toppane står ikring 300 meter frå einannan.
Frå toppen går egger mot nordaust og mot sørvest. Fjellet er for ein stor del bredekt, og eit skiområde på Hintertux-breen driv heile året, dersom snøtilhøva tillet det. Stolheisar og gondolar bygt på 1990-talet kan ta turistane heilt opp til 3 250 meter over havet.
Hovudtoppen av fjellet vart bestige fyrste gongen i 1867 av ein dokter Berreitter. To brør frå Salzburg, Max og Richard von Frey vart 7. september 1872 dei fyrste på sørtoppen av Gefrorene-Wand-Spitze.
Europameisterskapen på skeiser 1982/Menn
Europameisterskapen på skeiser 1982 for menn vart avvikla på Bislett stadion i Oslo laurdag 30. og sundag 31. januar 1982. 26 utøvarar frå 10 land deltok i meisterskapen, av dei fire frå Noreg. Dei norske utøvarane var Rolf Falk-Larssen, Henning Kaarud, Tom Erik Oxholm og Øyvind Tveter. Deltakarane elles kom frå Austerrike, Aust-Tyskland, Finland, Frankrike, Italia, Nederland, Sovjetunionen, Sverige, Vest-Tyskland.
Svenske Tomas Gustafson kneip meistertittelen, etter å ha sett verdsrekord med 14.23,59 på det avsluttande milløpet. Han kom dermed fattige 0,021 tidspoeng framom nordmannen Rolf Falk-Larssen, som på si side var bestemann på 5000 m. Nederlendarane Hilbert van der Duim og Frits Schalij vann høvesvis 500 m og 1500 m.
Skeise-EM 1982
Dato: 30./31. januar
<br style="clear:both;" />
500 meter
<br style="clear:both;" />
5000 meter
<br style="clear:both;" />
1500 meter
<br style="clear:both;" />
10000 meter
<br style="clear:both;" />
Dropull
Dropull (gresk Δρόπολη, Drópoli eller Δερόπολη, Derópoli) er ein kommune i regionen Gjirokastër i Albania. Kommunen ligg sør i landet og grensar i vest til regionen Vlorë, i aust til nabolandet Hellas. Kommunen har hovudsete i landsbyen Sofratikë.
Kommunen vart oppretta gjennom ei admininistrasjonsreform i 2014, ved at dei tidlegare landkommunane Dropull i Poshtëm, Dropull i Sipërm og Pogon vart slått saman. Dei tidlegare kommunane inngår no som kommunaleiningar i den nye storkommunen.
Ved folketeljinga i 2011 hadde dei tre kommunane som i dag utgjer kommunen Dropull, til saman hadde 3 503 innbyggjarar.
Tidlegare administrativ inndeling
Fram til år 2000 var dei tidlegare landkommunane ein del av distriktet Gjirokastër.
Namnet Laurentia
Laurentia er ei eit kvinnenamn av latinsk opphav, og tyder (kvinne) 'frå Laurentum '. I Noreg har namnet hatt ulike former, men det er vanlegast i korforma Laura.
Bruk av namnet
Namnet er kjend for aktivitetssongen Laurensia, kjære Laurensia, når skal jeg møte deg neste gang, Laurentsia
Vikersund menighetssenter
Vikersund menighetssenter er i Vikersund i Modum kommune i Viken fylke. Bygget er eigd av Modum kyrkjelyd og Vikersund Normisjon, og avløyste eit bedehus frå 1899 som vart innvigd som kapell i 1901. Det inneheld eit kapell som vert nytta til gudstenester om lag ein gang i månaden.
Ovanåker
Ovanåker er ein svensk tettstad i Ovanåkers kommun i Gävleborgs län i landskapet Hälsingland. I 2005 hadde tettstaden 227 innbyggjarar.
Große Mörchner
Große Mörchner er ein 3 287 meter over havet høg fjelltopp i Zillertalalpane, i forbundslandet Tirol i Austerrike. Den kjegleforma toppen av fjellet er omgjeven av isbrear på alle kantar. Grannetoppen Kleine Mörchner på 3197 meter over havet, er skild frå hovudtoppen av eit skar. Stortoppar som Große Löffler i aust og Schwarzenstein i sør ligg minst fem kilometer unna, noko som gjer at ein har eit vidt utsyn frå Große Mörchner.
Peter Karl Thurwieser hadde fylgje med Georg Lechner, Vitus Hotter og Anton Wechselberger då dei 19. august 1846 vart dei fyrste menneska på toppen av Große Mörchner.
Große Kaserer
Große Kaserer er eit 3 263 meter over havet høgt fjell i Zillertalalpane, i forbundslandet Tirol i Austerrike. Det meste av fjellet er dekt av isbrear, og om vinteren kan ein ta skiheis heilt opp under høgste fjelltoppen og renne på Hinterux-breen.
Fjelltoppen vart vitja fyrste gongen i 1850, i høve oppmåling av landområdet.
Nakai Snowfield
Nakai snømark er ei snømark på kring 1600 moh som dekkjer skardet mellom Mount Hercules og Mount Jason i Olympus Range i McMurdo Dry Valleys. Han vart namngjeven av Advisory Committee on Antarctic Names (US-ACAN) (2004) etter Nobuyuki Nakai frå avdelinga for jordvitskapar ved Nagoya universitet i Nagoya i Japan. Han deltok i McMurdo Dry Valleys Drilling Project i 1973-76.
Nøtteknekkaren
Nøtteknekkaren («Щелкунчик», Sjtjelkuntjik) er ein ballett i to akter (fem tablå) med musikk av Pjotr Tsjajkovskij (op. 71). Han byggjer på forteljinga 'Nøtteknekkaren og musekongen' av E.T.A. Hoffmann. Koreografien var av Lev Ivanov og Marius Petipa. Urframføringa fann stad den 18. desember 1892 på Mariinskijteateret i Sankt Petersburg.
Hoffmann si forteljing 'Nøtteknekkaren og musekongen' (Nussknacker und Mausekönig) blei skriven i Berlin i 1816. Alexandre Dumas den eldre sin versjon av historia frå 1844 var utgangspunkt for balletten. Nøtteknekkaren er ein dei mest oppførte ballettane i verda. Han blir særleg vist rundt juletida.
Den opphavlege produksjonen var ikkje ein suksess, men den 20 minutt lange suiten Tsjajkovskij laga av balletten vekte åtgaum. Balletten fekk seinare eit oppsving i popularitet, og har vore enormt populær sidan slutten av 1960-talet med talrike oppføringar av ulike balletkompani, særleg i juletida. Ballettmusikken er også blitt brukt i fleire filmatiseringar av soga til Hoffmann.
Brillefuglar
Brillefuglar (Zosteropidae) er små sporvefuglar som lever i tropiske, subtropiske og tempererte delar av Afrika sør for Sahara, sørlege og austlege Asia og Australasia. Brillefuglar er utbreidd på dei fleste tropiske øyane i Indiahavet, vestre delar av Stillehavet, og i Guineabukta. Ser ein bort frå nokre medlemmer av slekta Zosterops,  er dei fleste artane endemiske for enkeltøyar eller til øygrupper. Gråbrystbrillefugl, Zosterops lateralis, har koloniserte New Zealand naturleg, der han frå 1855 er kjent som «voksauge» eller 'tauhau', «den framande». Gråbrystbrillefugl er dessutan innført til Hawaii så vel som til Society Islands i Fransk Polynesia. Tidlegare var denne gruppa rekna som ein del av timalfamilien Timaliidae, og artar i nokre slekter i dagens Zosteropidae har framleis 'babbler' som ein del av trivalnamnet på engelsk.
Nøtteknekkaren
Komposisjon
Etter sukcessen med Tornerose i 1890 gav Ivan Vsevolozjskij, leiaren for dei keisarlege teatera, Tsjajkovskij i oppdrag å komponera to stykke til ei førestilling med både ein opera og ein ballett. Operaen skulle vera Iolanta. Med balletten skulle Tsjajkovskij igjen samarbeida med Marius Petipa, som han også hadde arbeidd med på Tornerose. Petipa valde ein versjon av Hoffmann-soga Nussknacker und Mausekönig skriven av Alexandre Dumas, 'Soga om ein nøtteknekkar'. Forteljinga blei sterkt forenkla til balletten. Hoffmann si soge hadde til dømes ei lang forklaring på korleis Prinsen blei gjort om til Nøtteknekkaren. Heile denne delen blei teken ut frå balletten.
Petipa gav Tsjajkovskij svært nøye instruksjonar for komposisjonen av kvart nummer, heilt ned til tempo og talet på taktar. Komposisjonen blei avbroten ei stund då Tsjajkovskij vitja USA i tjuefem dagar for å diriger konsertar i samband med opninga av Carnegie Hall. Tsjajkovskij skreiv delar av stykket i Rouen i Frankrike.
Brillefuglar
Skildring
Alle artane av brillefuglar er sosiale, dannar store flokkar som berre skil lag når hekkesesongen er nær. Dei byggjer reir og tre og legg 2-4 egg. Sjølv om dei i hovudsak er insektetarar, et dei òg nektar og frukt av ulike slag.
Nøtteknekkaren
Handlingsreferat
I balletten byrjar historia i heimen til president Silberhaus, der det er mange barn og gjester samla til ein julefest. Når Drosselmayer kjem inn i rommet byrjar klokkene mystisk å ringa, og barna blir redde. Men sidan han har tatt med seg leiketøy vinn han raskt tilliten til barna. Silberhaus seier at barna skal halda seg unna leiketøya, og Clara og Fritz blir leie seg. For å trøsta dei gir Drosselmayer dei ein nøtteknekkar, men dei byrjar å krangla om kven som skal ha han. Fritz prøver å knekka ei nøtt som er for stor, og nøtteknekkaren går sund. Clara tar så hand om han. Seinare har Clara vanskeleg for å sova, og går ned til den store salen igjen. Då blir salen invadert av ei mengd myser og ein stor musekonge. Clara skjuler seg ved senga til nøtteknekkaren, og deretter byrjar ein kamp mellom mysene og ei mengd leikety som blir leia av nøtteknekkaren. Nøtteknekkaren kjempar ein mot ein med Muskongen, og ser ut til å tapa – men vinn etter at Clara kastar skoen sin på Muskongen. Nøtteknekkaren blir sidan forvandla til ein vakker prins.
I andre akt er Clara og Nøtteknekkaren i eit fantasiland med fleire tableau vivant før Karamellfea viser seg og ønsker Clara og nøtteknekkaren velkommen. Dei blir hylla og feira med ei rekkje dansar.
Brillefuglar
Artslista
Artar i brillefuglfamilien i rekkjefølgje etter IOC World Bird List V11.1, 2021, med norske namn etter Norske navn på verdens fugler:
Slekt Zosterops, 100 artar av typiske brillefuglar
Owl City
Owl City er eit einmanns synthpop-prosjekt starta i 2007 av Adam Young frå Owatonna i Minnesota, USA.
Falkenberg
Falkenberg er ein svensk by og centralort i Falkenberg kommun i Halland län i landskapet Halland. I 2005 hadde byen 18,972 innbyggjarar.
Owl City
Adam Young starta å komponere musikk etter at han skal ha slite med søvnløyse. Han vart lagd merke til for songane han hadde lasta opp på MySpace og fekk seinare signert seg til eit musikkselskap. Owl City kom i 2007 ut med EP-en Of June, som i 2008 vart etterfølgd av albumet Maybe I'm Dreaming. Of June nådde som nummer 20 på Billboard-lista for elektroniske album og Maybe I'm Dreaming nådde ein 16-plass som høgste plassering på same liste.
Falkenberg
Borga Falkenbergshus blei bygd ved ein foss på sørsida av elva Ätran ein gong i slutten av 1200-talet medan Erik Menved var konge. Ho blei den siste utposten til den danske kongen mot nord. På den andre sida av elva, skiftevis under svensk og norske styre, voks handelsplassen Ätraby fram. Fleire kongeleg møter skal ha funne stad i området, og det var herfrå at Kristoffer II gav marknadsbyprivilegium for Halmstad.
Owl City
Young har sagt at han er inspirert av disko og europeisk elektronisk musikk. Ocean Eyes, det tredje albumet til Owl City, vart gjeve i juli 2009 og debuterte som nummer 27 på Billboard 200. Tre singlar er gjevne ut frå det albumet, «Fireflies», «Umbrella Beach» og «Vanilla Twilight».
I november 2010 vart julesingelen «Peppermint Winter» gjeven ut.
Falkenberg
Borga brann fleire gonger, og etter den siste brannen i 1434 overtok namnet til borga i byen. Falkenberg fekk bystatus i 1558.
I dag framstår Gamla Stan med St. Laurentii kyrkje frå 1300-talet, som ein av dei best bevarte historiske bykjernene i Sverige.
Tanga i Tanzania
Tanga er den nordlegaste hamnebyen i Tanzania og har 224 891 innbyggjarar (1. januar 2005). Tanga er òg administrasjonsstaden for regionen med same namn.
Han er hamneby mot Indiahavet og ligg nokre få mil sør før grensa til Kenya. I 1893 blei Tanga utgangspunktet for Usambara-banen, som knytte Victoriasjøen til Indiahavet og til hovudstaden Dar-es-Salaam. Som jarnbaneterminal koplar byen saman det nordre innlandet i Tanzania med havet.
Historie
Byen blei gunnlagd på 1300-talet. Opphavet til namnet er ukjend, det kan mellom anna ha kome frå persarar som slo seg ned her. Tydinga kan vera 'gard' eller 'dyrka land', eventuelt 'grøn dal' eller 'sti langs ei fjellelv'. Det er også spekulert i om namnet på byen kan ha gjeve opphav til namnet på Tanganyikasjøen.
Portugisarar kontrollerte handel på den austafrikanske kysten i omlag 200 år, frå 1500 til 1700. Sultanatet Zanzibar (frå sultanatet Oman) nedkjempa portugisarane og tok kontroll over Tanga på midten av 1700-talet, i lag med Mombasa, Pembaøya og Kilwa Kisiwani. Byen fortsette som handelshamn for elfenbein og slavar under sultanstyret.
I 1889 blei Tanga vald som det militære støttepunktet for Tysk Austafrika. Han blei eit administrasjonssentrum med bystatus for distriktet i 1891, etter at tyskarane hadde teke kontroll over heile kystområdet frå sultanen av Zanzibar i april det året.
Den lokale økonomien var basert på sisal, som var blitt innført til kolonien mange år tidlegare, og folkesetnaden i området voks raskt. Byen blei òg endestasjonen for Usambara-toglinja som gjekk i innlandet til byen Moshi ved foten av Kilimanjaro.
Som den kystbyen som var nærast Kenya, kom Tanga i frontlinja ved utbrotet av den fyrste verdskrigen. 4. november 1914 gjekk britiske soldatar til angrep i det som skulle bli slaget ved Tanga, som blei utkjempa rundt 5 km sør for byen. Byen blei ikkje erobra av britane før 7. juli 1916.
Luftfart
Tanga har ein liten flyplass med to regionale flyselskap, Auric Air og Coastal Aviation, som har ruter til Dar es Salaam, Pemba og Zanzibar. I 2014 hadde lufthamn under 30 000 passasjerar. Det finst også nokre små private flystriper i omlandet.
Vegsamband
Tanga ligg rundt 250 km frå Chalinze på hovudvegen A14, som går frå Chalinze til Mombasa. Byen ligg rundt 75 km unna Segera, som er eit vegkryss for A14 og B1. B1 knyter smaan Moshi og den nordlege korridoren med Tanga.
Tanga hamn
Hamna er den eldste hamna i landet som framleis er i bruk, med røter som skal gå tilbake til 500-talet. Tanga hamn er den nest største hamna i Tanzania, og var viktig for utviklinga av byen. Hovudlastene som blir handsama her i dag er kol til sementindustrien og petroleumsprodukt.
Jernbane
Tanga er utgangspunkt for Usambara-jernbanen til Arusha. Tyskarane byrja bygga denne linja på 1800-talet. I 2018 inveserte styresmaktene i Tanzania 5,7 milliardar tanzanianske shilling for å vøla linja. I juli 2019 byrja dieseldrivne godstog frakt att.
Varberg
Varberg er ein svensk by og centralort i Varberg kommun i Hallands län i landskapet Halland. I 2005 hadde byen 26,041 innbyggjarar.
Varberg er eit turist- og handelssentrum med hamn, og (til 2020) ferjesamband med Grenaa i Danmark.
Otterbäcken
Otterbäcken er ein svensk tettstad i Gullspångs kommun i Västra Götalands län i landskapet Västergötland. I 2005 hadde tettstaden 764 innbyggjarar.
På staden er det ei hamn i Vänern. Her er det òg eit bandylag, Otterbäckens Bandyklubb, som lenge har spelt i svensk 1. divisjon.
Dampbåten «Otterbäcken», med Otterbäcken som heimehamn, kolliderte på Vänern natt til 9. september 1900 med lastedamparen «Agnhammar». «Otterbäcken» sokk umiddelbart på ca. fem famners djup, men samtlege av dei 14 personane om bord blei redda. Fartøyet blei seinare redda av bergingsfartøyet «Isbjörn».
Bowden Névé
Bowden Névé er ein firn som er kring 38 km brei og som ligg sør for Mount Miller mellom Queen Elizabeth Range og Queen Alexandra Range. Han vart observert i 1958 av New Zealand den sørlege gruppa under Commonwealth Trans-Antarctic Expedition (CTAE) (1956–58) og kalla opp etter Charles M. Bowden, som var styreleiar i Ross Sea Committee som organiserte gruppa frå New Zealand av CTAE.
Dropull i Sipërm
Ved folketeljinga i 2011 hadde den dåverande landkommunen Dropull i Sipërm 971 innbyggjarar.
Tidlegare administrativ inndeling
Fram til år 2000 var Dropull i Sipërm ein del av distriktet Gjirokastër. Den dåverande landkommunen omfatta busetnadene:
Maybe I'm Dreaming
Maybe I'm Dreaming er debutalbumet til synthpopakta Owl City, utgjeve 16. desember 2008.
Kavaratti
Kavaratti (malayalam കവരത്തി, mahl ކަވަރައްދޫ er den tredje største øya og hovudstaden i det indiske forbundsterritoriet Lakkadivane (Lakshadweep) i Arabiahavet.
Av dei 10 113 innbyggjarane som budde på øya under folketeljinga i 2001 var 55 % menn og 45 % kvinner. Lesekunnenivået låg på 78 %, mykje høgare enn landsgjennomsnittet på 59,5 %. Lesekunnenivået var 83 % blant menn og 72 % blant kvinner. 12 % av innbyggjarane var mindre enn seks år gamle. Nesten alle innbyggjarane på Kavaratti er muslimar – på den vesle øya finst heile 52 moskear.
Frank Vercauteren
Frank Vercauteren er ein belgisk tidlegare fotballspelar og -trenar frå Sint-Jans-Molenbeek. Han var ein finteflink teknisk spelar som vekselvis spelte venstreveng og på midtbana. I tida 1975-87 hadde han stor suksess med RSC Anderlecht, mellom anna med triumfar i cupvinnarcupen og UEFA-cupen.
Landslagsspel
Vercauteren spelte 63 landskampar for Belgia i tida 1977-88, skåra 9 mål. Han deltok i alle Belgia sine kampar under VM 1982, EM 1984 og VM 1986, bortsett frå bronsefinalen i Mexico, ein kamp Belgia tapte med 2-4 mot Frankrike.
Bakkehaugen kyrkje
Bakkehaugen kyrkje er ei arbeidskyrkje i naturbetong som står på Tåsen i Oslo. Ho vart innvigd 20. desember 1959 av biskop Johannes Smemo. Kyrkja har 320 sitjeplassar.
Bakkehaugen gård testamenterte tomta kyrkja står på til eit fond i 1936. To år etter vart det lyst ut ein arkitektkonkurranse og Ove Bang vann med sitt forslag. Andre verdskrigen gjorde at bygginga gjekk seint og i 1942 døydde Bang. Kyrkja blei òg for dyr å byggje. Erling Viksjø fekk i oppgåve å modifisere teikningane og i 1958 starta bygginga etter modifiseringane hans. Den kunstnarlege utsmykkinga var ved Kai Fjell og Carl Nesjar. Preikestol og døypefont er teikna av Viksjø.
Bakkehaugen kyrkje ved arkitekt Erling Viksjø fekk arkitekturprisen Betongtavlen for 1961.
Barbara Dex Award
Barbara Dex Award, eller Barbara Dex-prisen, var ein årlig fanpris som vart tildelt den verst kledde artisten i Eurovision Song Contest. Prisen er kalla opp etter Barbara Dex, som representerte Belgia i Eurovision Song Contest i 1993 og kom på sisteplass i ein sjølvdesigna kjole. Prisvinnarane vart røysta fram av fans og besøkjande på den belgiske nettsida songfestival.be. Prisen vart fyrste gong delt ut i 1997, og fram til 2016 var det fansida House of Eurovision som delte ut prisen. I 2017 vart kriteria endra frå «verste kostyme» til «det mest slåande antrekket». I 2022 kunngjorde songfestival.be at dei la prisen på is på grunn av aukande kritikk og påstandar om at prisen kunne oppfattast som mobbing. I staden skal prisen erstattast av ein ny pris som er under arbeid.
National Geographic Channel
National Geographic Channel er ein TV-kanal som sender program laga av National Geographic Global Networks og andre produksjonsselskap med faktainnhald knytt til natur, vitskap, kultur og historie, i tillegg til nokre reality- og pseudovitskaplege underhaldningsprogram.
Kanalen har The Walt Disney Company og National Geographic Society som eigarar.
Historie
I Noreg er kanalen tilgjengeleg hos dei fleste norske tv-distributørar.
Gottröra-ulukka
Gottröra-ulukka var ei flyulukke som skjedde ved Gottröra i Uppland i Sverige om morgonen 27. desember 1991 då Scandinavian Airlines Flight 751 (SK751) frå Stockholm (Arlanda) til Warszawa via København måtte naudlande. Flyet brekte i tre delar, og fleire passasjerar vart skada, men ingen omkom. Flyet var ein McDonnell Douglas MD-81 med namnet Dana Viking, og årsaka til ulukka var at båe motorane svikta kort tid etter avgang frå Arlanda på grunn av at is frå vengane lausna og kom inn i motorane. Flyet hadde to jetmotorar, ein på kvar side av flykroppen akterut.
Ulukka
Hendinga er òg vorten kalla mirakelet i Gottröra, ettersom ingen omkom. Rett etter avgang vart flygaren tvinga til å naudlande i ein åker utanfor Gottröra etter at eit lag av is på oversida av vingane hadde lausna og kome inn i motorane.
<!-- Tekst skjules frå slette-merket artikkel:
og forårsaka ein
såkalt
FOD (foreign object damage, øydelegjing på grunn av eit framand objekt). Motorhavariet gav flygarane særs kort tid til å førebu naudlandinga, då flyet ikkje var kome høgt og var tungt last med store mengder drivstoff, og eit tett, lågt skydekke gjorde det vanskeleg å finna ein passande plass for naudlandinga.
Etter eit par minutts kontrollert glideflyging landa flyet på ein open plass i eit skogholt. Flykroppen brekte i tre delar, og den eine vingen vart riven av. Men det oppstod ingen brann, og alle 129 ombord overlevde. Eit fåtall personar fekk meir eller mindre alvorlege skadar. Den hardaste ramma passasjeren vart rullestolbrukar for livet. . Hendinga fekk særs stor merksemd internasjonalt og vart omtalt både i svensk og utanlandsk media som mirakelet. Flyets kaptein, Stefan Rasmussen kom til å dominera i omtalene av havariet og den lukkelege utgangen på ein kritisk situasjon.
Havarirapporten
Ein viktig aktør under landinga var ifølgje rapporten til den svenske havarikommisjonen SAS-piloten Per Holmberg, som vart omtalt som «den assisterande kapten». Holmberg reiste som passasjar i uniform, og tok seg fram til kaptein Stefan Rasmussen og andrepilot Ulf Cedermark i cockpiten då han frå sin plass i kabinen oppfatta krisesituasjonen, og var aktivt med under vurderinga av landingsfeltet. Både kapteinen og styrmannen aksepterte tilbodet hans om assistanse. Havarikommisjonen hadde prinsipielle innvendingar mot denne innblandinga, sidan det var i strid med reglementet at ein som ikkje tilhøyrar besetninga blanda seg inn under ein krisesituasjon, men konstaterte samstundes at «den assisterande kaptenen» bidrog til at havariet ikkje vart meir alvorleg.
Ifølgje havarikommisjonens rapport var det installert eit automatisk system, ATR (Automatic Thrust Restoration) som automatisk auka skyvekrafta på den andre motoren dersom skyvekraft fall bort på den eine. Dette systemet motverka pilotanes forsøk på å berge dei sviktande motorane. Flygarane og SAS hadde ikkje kjennskap til at dette systemet var installert, og då dei reduserte kraftpådraget for å minska belastning på motorane, drog systemet automatisk på krafta igjen. Men sjølv om flygarane hadde vore kjent med systemet, hadde dei ikkje hatt grunn til å slå det av.
Konklusjonen vart at årsaka til ulukka var at SAS ikkje hadde tilfredsstillande rutinar for kontroll av is på vingane. I tillegg vart det i havarirapporten peika på at SAS ikkje i tilstrekkeleg grad hadde studert dei manualane som flyprodusenten hadde gitt til SAS i dokumentasjonen over dei leverte flya, der ATR-systemet var inngåande skildra. SAS hadde ikkje notert dette, og informert og utdanna pilotane på systemet som flyprodusenten hadde informert om. Rapporten slog òg fast at om skyvekraften hadde vorte ytterlegare redusert på den motoren som først feilte, og ikkje vart auka på den andre, kunne flyet truleg ha klart å returnere til Arlanda lufthamn.
Etter ulukka
For dei to flygarane, Rasmussen og Holmberg, var hendinga ei traumatisk oppleving som har vore vanskeleg å handtera, trass i den lukkelege utgangen. Rasmussen slutta som flygar ei kort tid etterpå, og Holmberg eit par år seinare. I 2011 vart det av National Geographic Channel laga ein dokumentar om Flight 751 for TV-serien Flyhavarikommisjonen, der kaptein Rasmussen deltok under innspelinga.
-->
Für Elise av Traffic
«Für Elise» (tysk for Til Elise) er ein song av den estiske musikkgruppa Traffic. Songen er skriven av Stig Rästa og Silver Laas.
Chr. Stephansen
Stephansen var skipsreiar i heimbyen fram til om lag 1891. Sidan flytta han verksemda til Kristiania, der folketeljinga 1900 kallar han disponent og skipsreiar. Han designa Norsk Selskab til Skibbrudnes Redning si skøyte RS «Liv».
Christina Ramsøy
Christina Nilsson Ramsøy er ein norsk politikar frå Senterpartiet. Ho har vore 1. vararepresentant til Stortinget frå Nord-Trøndelag fylke sidan 2009, og møtte fast for Lars Peder Brekk frå 1. oktober 2009.
Ramsøy var leiar i Steinkjer Senterungdom 2002–2004, og leiar i Nord-Trøndelag Senterungdom 2003–2007. I tillegg var ho medlem av sentralstyret til Senterungdommen 2006–2007, og leiar der 2007–2009. Ramsøy vart vald til leiar ved ei kampavstemming mot Tone Ravnås frå Rogaland.
Ramsøy var medlem av Steinkjer kommunestyre 2007–2008 og medlem av Nord-Trøndelag fylkesting 2007–2009. Ho gjekk allmennfagleg linje ved Steinkjer VGS 2002–2005, studerte politisk økonomi ved NTNU 2005–2006, og studerte PR og kommunikasjon ved BI Trondheim 2006–2007.
Robert Eriksson
Eriksson har ufullførte studiar i økonomi frå Høgskolen i Nord-Trøndelag, og arbeidde frå 1996 i og for partiet som organisasjonssekretær i FpU (1996–1997), valkampleiar for Framstegspartiet i 1997, og som politisk rådgivar for stortingsgruppa til partiet frå 1997 til 2001, med ansvar for Næringskomiteen og Olje-, energi- og miljøkomiteen. Han arbeidde som dagleg leiar ved TrygVestas salssenter på Levanger frå 2001 til 2005.
Eriksson var fylkesleiar i Framstegspartiet sin Ungdom (FpU) frå 1991 til 1994, leiar i Verdal FrP frå 1992 til 1993, nestleiar i FpU frå 1998 til 2000, og leiar i Nord-Trøndelag FrP frå 2002. Han er leiar i Verdal fotball sidan 2002.
Han var medlem av fylkestinget i Nord-Trøndelag frå 1995 til 2005, og sat i fylkesutvalet frå 1999 til 2003. Han sat også i kommunestyret i Verdal frå 1991 til 2005, frå 1991 til 1997 også i formannskapet.
Biri kyrkje
Biri kyrkje er ei krosskyrkje frå 1777 i Gjøvik kommune i Innlandet.
Byggverket er i tømmer og har 450 sitjeplassar. Inventaret har akantusdekorasjon.
Resignal
«Resignal» er ein song av den estiske songaren Wilhelm frå 2014. Songen er skriven av Lauri Kadalipp.
«Resignal» var eit av bidraga i Eesti Laul 2014, den estiske uttakinga til Eurovision Song Contest 2014 i København i Danmark.
Good King Wenceslas
«Good King Wenceslas» er ein engelsk julesong. Han handlar om den heilage kongen Venceslas av Böhmen (ca. 903/907–929/935) og medynken hans med ein fattig bonde som samla ved for å kunna varma seg på minnedagen for den heilage Stefan. Stefanusdagen er 26. desember, det vil seia på andre juledag, og Stefan er minna som den fyrste kristne martyren.
Hertugdømet Parma
I 1556 fekk den andre hertugen, Ottavio Farnese, byen Piacenza, og vart dermed òg hertug av Piacenza, så staten vart etter dette formelt kalla Hertugdømet Parma og Piacenza (Ducato di Parma e Piacenza på italiensk).
Good King Wenceslas
Den engelske teksten blei skriven av John Mason Neale i 1853. Han fann melodien i samlinga Piæ cantiones frå 1582, der han ikkje var knytt til juletida, men var brukt til vårsalmen Tempus Adest Floridum. Neale og musikksamarbeidaren hans Thomas Helmore gav ut songen i Carols for Christmas-Tide på Novello & Co same året han blei skriven.
Hertugdømet Parma
Farnese-familien styrte hertugdømet til dei døydde ut i 1731, og hertugdømet vart då arva av den unge sonen til kongen av Spania, Don Carlos. Mor hans, Elizabeth Farnese, var arvingen til Farnese-familien. Han styrte fram til slutten av den polske arvefølgjekrigen i 1735, då Parma vart avstått til keisar Karl VI i byte mot Dei to Sicilia.
Habsburgarane styrte berre fram til freden i Aix-la-Chapelle i 1748, då hertugdømet vart gjeven attende til Bourbon og Don Filip, den yngre broren til Don Carlos, som òg fekk det vesle hertugdømet Guastalla. Som hertug Filip, grunnla han Huset Bourbon-Parma og regjerte over Hertugdømet Parma, Piacenza og Guastalla (Ducato di Parma, Piacenza e Guastalla på italiensk).
I 1796 vart hertugdømet okkupert av franske soldatar under Napoleon Bonaparte, og den politiske situasjonen til staten vart ekstremt forivrrande. Hertug Ferdinand fekk halde trona under franske militære guvernørar fram til Aranjuez-traktaten i 1801, då ein generell avtale mellom Huset Bourbon og Napoleon formelt avstod hertugdømet til Frankrike i byte Toscana, men hertugen vart verande i Parma fram til han døydde i 1802, kanskje av forgifting. Napoleon hadde ikkje bestemd seg for framtida til hertugdømet, og prøvde å få Bourbon-familien som sine allierte i dei europeiske krigane. Sjølv om franske lover og administrasjon gradvis vart innført, vart den formelle annekteringa til Franske riket først erklært i 1808 då krigen braut ut mot det bourbonske Spania. Hertugdømet vart omgjort til departementet Taro.
I 1814 vart hertugdøma gjenoppretta under den habsburgske kona til Napoleon, Marie Louise, som styrte dei resten av levetida si. Etter Marie Louise døydde i 1847, vart hertugdømet gjeve attende til Bourbon-Parma-linja, som hadde styrt det vesle hertugdømet Lucca. I denne samanhengen vart Guastalla avstått til hertugdømet Modena. Bourbonarane styrte fram til 1859, då dei vart driven ut av ein revolusjon som følgde den franske og sardiske sigeren i krigen mot Austerrike (kalla den austerrikske krigen i Frankrike og den andre sjølvstendekrigen i Italia).
Hertugdømet Parma og Piacenza vart slått saman med storhertugdømet Toscana og hertugdømet Modena for å danne Dei sameinte provinsane i Sentral-Italia i desember 1859, og slått saman med kongedømet Sardinia for å danne kongedømet Italia i mars 1860 etter ei folkeavstemming.
Huset Bourbon gjer framleis i dag krav på tittelen hertug av Parma. Prins Carlos av Bourbon-Parma har halde tittelen sidan 2010.
Bokn kyrkje
Bokn kyrkje er ei langkyrkje frå 1847 som ligg i Bokn kommune i Rogaland.
Byggverket er i tømmer og har 300 plassar. Kyrkja blei bygd etter mønster frå Nærbø gamle kyrkje på Jæren etter typeteikningar av Hans Ditlev Franciscus von Linstow.
Det har vore kyrkje på denne staden sidan mellomalderen. Den eldste kyrkja ein veit om var ei stavkyrkje. I 1686 blei det bygd ei tømmerkyrkje i staden for denne, som så blei erstatta av dagens bygg i 1847.